**8. A feladat az első világháborút lezáró békerendszerhez kapcsolódik.**

**Oldja meg a feladatokat a forrás és ismeretei segítségével!**

„Nem szabad megfeledkezni arról, hogy a meghozandó döntésektől függ Franciaország

jövője keleten. Ha kielégítjük a románok jogos követeléseit, és betartjuk

kötelezettségeinket, Romániában több mint 15 millió lakossal rendelkező igazi francia

gyarmatunk lesz, ahol fejleszthetjük kereskedelmünket és iparunkat, és ahol úgy

érezhetjük magunkat, akárcsak otthon.” *(Egy bukaresti francia diplomata levele*

*kormányának, 1919. január)*

**a) Milyen megfontolásból javasolta a francia diplomata Románia területi követeléseinek teljesítését a forrásrészlet szerint? Karikázza be a helyes válasz sorszámát!** (0,5 pont)

1. Franciaország visszakaphatja a Romániának nyújtott hiteleit.

2. Franciaország a támogatás fejében román tőkebefektetésekhez juthat.

3. Románia a francia ipari termékek számára ideális felvevőpiac lehet.

**b) Mely kötelezettségekre utalhat a forrás szerzője? Karikázza be a helyes válasz sorszámát!** (0,5 pont)

1. Franciaországnak kötelessége lenne a szegényebb, alacsonyabb társadalmi-gazdasági fejlettségi szinten álló országokat támogatni.

2. Franciaországnak kötelessége lenne a békeszerződés értelmében Románia követeléseit támogatni.

3. Franciaországnak kötelessége lenne korábbi szerződésük értelmében Románia követeléseit támogatni.

**c) Mivel indokolta Románia a területi követeléseit? Karikázza be a helyes válasz**

**sorszámát!** (0,5 pont)

1. A románok szerint a követelt területek korábban mind a Román Királyság fennhatósága alattálltak.

2. A románok szerint a követelt területeken általánosságban a román többség volt jellemző.

3. A románok összeköttetést szerettek volna teremteni más szláv államokkal.

**d) A gazdasági érdekek mellett mely további megfontolásból támogatták a franciák a román igényeket a béketárgyalások során? Karikázza be a helyes válasz sorszámát!** (0,5 pont)

1. Románia támogatásával a korszakban megerősödő szélsőjobboldali politikai irányzatok terjedését kívánták gátolni.

2. Többek között Románia részvételével egy francia vezetésű közép-európai szövetségi

rendszert kívántak létrehozni Németország és Szovjet-Oroszország elszigetelésére.

3. A békeszerződésnek ellenszegülő Oszmán Birodalom elleni katonai fellépéshez kívántak egy újabb szövetségest szerezni.

**e) Nevezze meg azt a korabeli békeszerződést, melynek eredményeként Románia a legnagyobb mértékű területi növekedést érte el!** (1 pont)

………………………………………….

**f) Mely – franciák által támogatott – szövetségi rendszer keretében kívánta megvédeni Románia az első világháború után szerzett területeit?** (1 pont)

………………………………………….

**Megoldás**

**8. Versailles-i békerendszer (Összesen 4 pont.)**

**a)** 3. (0,5 pont)

**b)** 3. (0,5 pont)

**c)** 2. (0,5 pont)

**d)** 2. (0,5 pont)

**e)** trianoni (béke / békeszerződés / békediktátum) (1 pont)

**f)** kisantant (1 pont)